TARYBOS REGLAMENTAS (EB, EURATOMAS) Nr. 202/2005
2005 m. sausio 18 d.
iš dalies keičiantis Reglamentą Nr. 422/67/EEB, Nr. 5/67/Euratomas, nustatantį Komisijos pirmininko ir narių bei Teisingumo Teismo pirmininko, teisėjų, generalinių advokatų ir sekretoriaus bei Pirmosios instancijos teismo pirmininko, narių ir sekretoriaus tarnybines pajamas
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 210 straipsnį,
atsižvelgdama į Europos atominės energijos bendrijos steigimo sutartį, ypač į jos 123 straipsnį,
atsižvelgdama į 2004 m. lapkričio 2 d. Tarybos sprendimą 2004/752/EB, Euratomas, įsteigiantį Europos Sąjungos tarnautojų teismą (1),
kadangi:
(1)
Taryba Sprendimu 2004/752/EB, Euratomas prie Europos Bendrijų Pirmosios instancijos teismo įsteigė teisėjų kolegiją Europos Sąjungos tarnautojų ginčams nagrinėti, vadinamą Europos Sąjungos tarnautojų teismu.
(2)
Europos bendrijos steigimo sutarties 225A straipsnio šeštoje pastraipoje ir Europos atominės energijos bendrijos steigimo sutarties 140B straipsnio šeštoje pastraipoje numatyta, kad šių sutarčių nuostatos dėl Teisingumo Teismo taikomos teisėjų kolegijoms.
(3)
Reikia nustatyti šio teismo primininko, narių ir sekretoriaus atlyginimus, pensijas ir išmokas.
(4)
Dėl to reikia iš dalies pakeisti Tarybos reglamentą Nr. 422/67/EEB, Nr. 5/67/Euratomas (2),
PRIĖMĖ ŠĮ REGLAMENTĄ:
1 straipsnis
Reglamentas Nr. 422/67/EEB, Nr. 5/67/Euratomas iš dalies keičiamas taip:
1)
Pavadinimas pakeičiamas taip:
2)
Įterpiamas šis straipsnis:
„21c straipsnis
1. Atsižvelgiant į 2 ir 3 dalis, šio reglamento nuostatos, susijusios su Teisingumo Teismo pirmininku, nariais ir sekretoriumi bei Pirmosios instancijos teismo pirmininku, nariais ir sekretoriumi, taikomos Tarnautojų teismo pirmininkui, nariams ir sekretoriui.
2. Tarnautojų teismo pirmininko, narių ir sekretoriaus mėnesinis bazinis atlyginimas lygus sumai, susidarančiai taikant šiuos procentinius dydžius Europos Bendrijų 16 lygio trečios pakopos (A*16 kategorijos trečia pakopa iki 2006 m. balandžio 30 d.) pareigūnų baziniam atlyginimui:
-
:
pirmininkas
:
104 %,
-
:
nariai
:
100 %,
-
:
sekretorius
:
90 %.
3. 4 straipsnio 3 dalyje nurodyta mėnesinė išmoka reprezentacijai sudaro:
-
:
pirmininkas
:
554 EUR,
-
:
nariai
:
500 EUR,
-
:
sekretorius
:
400 EUR.
Tarnautojų teismo pirmininkui ir trijų teisėjų kolegijų pirmininkams kadencijos metu papildomai mokamos pareiginės išmokos, sudarančios 500 EUR per mėnesį.“
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. sausio 18 d.